AaB's cheftræner Kent Nielsen forventer en intens kamp, når det onsdag eftermiddag gælder mødet med barndomsklubben Brønshøj.

Brønshøj Boldklub er efter en tredjedel af sæsonen i den næstbedste fodboldrække blot tre point fra en oprykningsplads til Superligaen. - Vi kommer til at møde et Brønshøj-hold, som altid spiller med ekstrem energi og vilje, og i særdeleshed i Tingbjerg Idrætspark er man en håndfuld for alle modstandere, mener Kent Nielsen. - Der venter os derfor en rigtig pokalfight og et stort stykke arbejde for at sikre avancement, men kan vi matche Brønshøjs løb og tacklinger, så tror vi også, vi kan gå videre, hvilket jo er det, det handler om, konstatererhan. Der er udtaget følgende 18 navne til kampen: 1 Nicolai Larsen, 2 Patrick Kristensen, 3 Jakob Ahlmann, 5 Kenneth Emil Petersen, 7 Anders Due, 8 Rasmus Würtz, 10 Jeppe Curth, 11 Nicklas Helenius, 14 Mathias Wichmann, 17 Kasper Kusk, 20 Henrik Dalsgaard, 21 Nicholas Gotfredsen, 23 Nicolaj Thomsen, 26 Rasmus Thelander, 28 Hallur Hansson, 29 Rolf Toft, 30 Kayke og U/19 Liga-målmand Martin Hæsum. Thomas Augustinussen, Lasse Nielsen og Carsten Christensen er ukampdygtige.